
BEGIN AGAIN (AKA. CAN A SONG SAVE YOUR LIFE?)

New York Melody

Regia: John Carney

Cu: Keira Knightley, Mark Ruffalo, Hailee Steinfeld, Adam Levine, James Corden
Dramă, SUA, 2013

Difuzări: 9, 17, 29

Gretta, o cântăreață ambițioasă, și Dave, iubitul ei, se mută la New York în căutarea faimei. Dar Gretta găsește doar dezamăgire până când întâlnește un manager care o ajută.

Gretta (Keira Knightley) și iubitul ei Dave (Adam Levine) formează un cuplu încă din liceu și compun muzică împreună. Ei se mută la New York când el primește o ofertă de la o mare casă de discuri. Dar nou găsita faimă îl îndepărtează pe Dave de prietena lui și Gretta rămâne singură și tristă. Viața ei se schimbă în bine când îl întâlnește pe Dan (Mark Ruffalo), care lucrează la o casă de înregistrări. El o aude cântând pe o scenă din East Village și este cucerit pe loc de talentul ei neșlefuit. Din această întâlnire întâmplătoare se ivește un portret încântător al unei colaborări ce le va schimba viețile, pe fundalul coloanei sonore a unei veri petrecute în New York.

SCOOBY-DOO! FRANKEN CREEPY

SCOOBY-DOO ȘI MOȘTENIREA

Regia: James Krieg

Animație, SUA, 2014

Difuzări: 15, 21
Velma moștenește castelul stră-stră-unchiului său dr. Von Dinkenstein. Când trupa o convinge să-și ceară moștenirea, fantoma castelului le aruncă în aer mașina. Acum ei trebuie să rezolve un nou mister. 


Scooby-Doo și tinerii din Mystery, Inc. s-au întors. Velma descoperă că a moștenit castelul blestemat al stră-stră-unchiului său dr. Von Dinkenstein din orașul Transylvania, din Pennsylvania. Când Velma se duce cu prietenii ei să-și vadă moștenirea, fantoma castelului le dă un avertisment: le aruncă în aer mașina misterelor. Echipa trebuie să rezolve misterul care de data asta este personal. Cine este responsabil pentru monstrul Von Dinkenstein? Ce secret de familie ascunde Velma? Fred își va reveni de pe urma pierderii iubitei sale mașini? Oare va rămâne vreo gustare neatinsă de apetitul enorm al lui Shaggy și Scooby?  

THE 100-YEAR-OLD MAN WHO CLIMBED OUT THE WINDOW AND DISAPPEARED

Bătrânul de 100 de ani care a ieșit pe geam și a dispărut

Regia: Felix Herngren

Cu: Robert Gustafsson, Iwar Wiklander, David Wiberg, Mia Skäringer, Jens Hultén

Comedie, Suedia, 2013

Difuzări: 4, 5, 8, 9, 27, 28

Această aventură amuzantă spune povestea unui expert în dinamită în vârstă de 100 de ani care se hotărăște că nu e prea târziu ca să o ia de la capăt. Pentru mulți oameni ar fi aventura vieții, dar pentru Allen nu este prima.

Bazată pe romanul bestseller al autorului suedez Jonas Jonasson, această producție amuzantă spune povestea unui expert în dinamită. Totul începe în ajunul aniversării de 100 de ani a lui Allan Karlsson. El trăiește într-un liniștit azil de bătrâni din Suedia și angajații de aici i-au pregătit o petrecere ca să-i sărbătorească centenarul. Presa, locuitorii, chiar și primarul îl așteaptă să vină. Dar, în loc să se ducă la petrecere, Allan decide să iasă pe fereastră și să fugă. Aflăm că Allan a dus o viață explozivă, plină de aventuri. A călătorit prin toată lumea și s-a împrietenit cu oameni importanți, inclusiv cu Joseph Stalin, Winston Churchill și președintele Mao. După evadarea lui, începe ultima și cea mai incitantă aventură a lui. Allan găsește o valiză plină cu banii unor traficanți de droguri și o fură imediat.
THE LEGO MOVIE

Marea aventură LEGO

Regia: Phil Lord, Christopher Miller

Animație, Australia, 2014

Difuzări: 7, 30
O poveste animată despre Emmet, o figurină Lego obișnuită, care devine fără voie o persoană extraordinară care deține cheia salvării lumii. El ajunge să facă parte dintr-un grup de străini care trebuie să oprească un tiran.

Primul film Lego de lung metraj îl urmărește pe Emmet, o mini figurină Lego obișnuită care este identificată în mod eronat ca fiind o persoană extraordinară (the MasterBuilder) care deține cheia salvării lumii sale. El este recrutat într-o frăție de străini, care include un mistic bătrân și un Lego Batman, și trebuie să oprească un tiran, pornind astfel într-o călătorie pentru care nu este pregătit. Acum soarta lumii se află în micile lui mâine galbene. Încorporând unele dintre cele mai populare figurine Lego din lume și introducând câteva personaje noi, acest film îi invită pe fanii Lego să experimenteze o lume unică.

THE PURSUIT OF UNHAPPINESS (AKA. ANLEITUNG ZUM UNGLUCKLICHSEIN)

În căutarea nefericirii

Regia: Sherry Hormann

Cu: Johanna Wokalek, Iris Berben, Richy Müller, David Kross, Itay Tiran

Comedie, Germania, 2012

Difuzări: 5, 28

Tiffany este o tânără femeie singură, superstițioasă, nervoasă, cu toane. Ei i se pare că fiecare moment greu obținut de fericire este urmat de un dezastru așa încât de ce toți sunt hotărâți să caute fericirea?

Tiffany Blechschmid este o tânără de 20 și ceva de ani singură, superstițioasă, nervoasă, cu toane. Deși vinde fursecuri cu răvaș în magazinul ei din Berlin, ea nu are încredere în noroc și în fericire. I se pare că fiecare moment de fericire, obținut cu greu, este urmat de un dezastru. Ea pune sub semnul întrebării întregul concept al fericirii așa că de ce toată lumea caută fericirea cu disperare? Dragostea are cumva legătură cu asta? Și de ce stricăm totul atunci când ne apropiem de momentul mult așteptat ca atunci când omul visurilor lui Tiffany își face apariția?

TOM AND JERRY & THE LOST DRAGON

Tom și Jerry și dragonul pierdut

Regia: Spike Brandt, Tony Cervone

Animație, SUA, 2014

Difuzări: 8
Când Tom și Jerry găsesc un ou misterios, nu știu că a fost furat de la un dragon. În scurt timp, puiul Puffy iese din ou și crede că Tom este mămica lui. Dar adevărata mamă-dragon își vrea înapoi progenitura. 

Când Tom și Jerry găsesc din întâmplare un ou misterios, nu-și dau seama că este un ou de dragon furat. În scurt timp, puiul își face apariția și decide că Tom este mămica lui. Dar adevărata mamă-dragon își vrea puiul înapoi și nu este singura care îl dorește. Drizelda, o puternică vrăjitoare, fură puiul pentru planurile sale. Cu ajutorul unor aliați puternici și al unor prieteni, Tom și Jerry se luptă cu vrăjitoarea ca să-l recupereze pe Puffy și să-l dea înapoi mamei sale. Oare Tom și Jerry se vor descurca și vor aduce un final fericit acestei povești?

TRANSFORMERS: AGE OF EXTINCTION

Transformers: Exterminarea

Regia: Michael Bay

Cu: Mark Wahlberg, Stanley Tucci, Kelsey Grammer, Nicola Peltz, Jack Reynor

Acțiune, SUA, 2014

Difuzări: 8, 24, 25, 30
Când rasa umană se confruntă cu exterminarea din partea unei noi amenințări, Optimus Prime și Autoboții trebuie să salveze lumea. Deoarece guvernul s-a întors împotriva lor, sunt nevoiți să-și găsească alți aliați. 

Filmul începe după ce o bătălie epică a lăsat un oraș devastat, dar lumea salvată. În timp ce oamenii încearcă să-și revină, o nouă amenințare străveche și puternică își face apariția. Cu ajutorul unor noi aliați, conduși de Mark Wahlberg, Optimus Prime și Autoboții trebuie să se confrunte cu cea mai periculoasă provocare de până acum. Într-o aventură incredibilă, sunt implicați într-un război care îi va duce prin toată lumea.

ALIEN AUTOPSY 

Autopsia extratereştrilor


R: Jonny Campbell


D: Bill Pullman, Declan Donnelly, Ant Mcpartlin

Comedie, Marea Britanie, 2006

Difuzări: 7


Gary (Ant McPartlin) și Ray (Declan Donnelly) pornesc într-o călătorie și dau peste o informație super secretă care ar putea schimba pentru totdeauna percepția pe care oamenii o au despre poziția lor în univers. 

Gary (Ant McPartlin) și Ray (Declan Donnelly) pornesc într-o călătorie și dau peste o informație super secretă care ar putea schimba pentru totdeauna percepția pe care oamenii o au despre poziția lor în univers. Ceea ce urmează este un haos mediatic care îi catapultează pe cei doi în luminile reflectoarelor, dar adevărul adevărat este că ei ascund un secret și mai mare care face ca viețile lor să fie în pericol. Bill Pullman și Harry Dean Stanton sunt și ei co-staruri în această comedie care își încurajează spectatorii să creadă doar jumătate din ceea ce văd și nimic din ceea ce aud. Filmul este ecranizarea în cheie comică a scandalului din 1995 când doi tineri englezi au fost acuzați că au falsificat un documentar despre incidentul Roswell din 1947.

FREQUENTLY ASKED QUESTIONS ABOUT TIME TRAVEL

Întrebări frecvente despre călătoria în timp 

Regia: Gareth Carrivick

Cu: Chris O'Dowd, Marc Wootton, Dean Lennox Kelly, Anna Faris, Meredith Macneill

Comedie, Marea Britanie, 2009

Difuzări: 21
Când trei inadaptați sunt aruncați din barul în care beau direct într-o poveste ce implică călătoria în timp, rezultatul e o criză plină de umor, încurcături, romantism și anarhie – ce pune în pericol viitorul umanității. 

În această comedie inteligentă produsă de BBC Films și HBO Films, trei tipi cam ghinioniști se trezesc prinși într-o aventură plină de călătorii care începe în baia barului lor favorit. Ray (Chris O'Dowd) este un tocilar obsedat de SF dat afară de la serviciul său din parcul de distracții. El și prietenii săi, Pete (Dean Lennox Kelly) și Toby (Marc Wootton), se duc la barul lor favorit ca să-și deplângă carierele inexistente, să râdă de filmele și de actorii de la  Hollywood și să dezbată avantajele „tocilarilor”. Cu toate astea, seara lor banală e dată peste cap atunci când Ray o întâlnește pe adorabila Cassie (Anna Faris), care pretinde că vine din viitor. În timp ce fata povestește despre mașina ei personală pentru călătorii în timp, Ray presupune că Pete și Toby îi joacă o festă – dar aceștia habar n-au despre ce vorbește. Când Pete se îndreaptă către baie, el dă acolo peste un portal temporal ce-i permite să-și vadă moartea în viitor. Pete se grăbește să treacă înapoi prin portal, în prezent, și să le spună totul lui Ray și Toby, dar e prea târziu; curând, toți trei încep să călătorească în timp și prin toalete pentru a rezolva misterul morții lui Pete, pentru a pricepe șocantele reguli ale călătoriilor temporale și pentru a-și regăsi berile și pe femeia visurilor lui Ray.
LIVING OUT LOUD (1998)

Trăiește-ți viața

Regia: Richard Lagravenese

Cu: Holly Hunter, Danny Devito, Queen Latifah, Martin Donovan, Richard Schiff

Dramă, SUA 1998

Difuzări: 14, 15, 24

Judith Nelson, interpretată de Holly Hunter, este o americancă din înalta societate, care a trăit întotdeauna în umbra soțului său, un reputat medic.
Judith Nelson, interpretată de Holly Hunter, este o americancă din înalta societate, care a trăit întotdeauna în umbra soţului său, un reputat medic. Acesta i-a asigurat o viaţă mai mult decât liniştită şi plină de bucurii. Judith s-a învârtit în cercurile înalte ale societăţii americane, a avut un suport financiar sigur şi nu a ştiut niciodată ce înseamnă sintagma nu se poate. Când soţul ei este prins în mrejele unei tinere, Judith se vede pusă în situaţia de a se descurca singură. Pentru o femeie care nu a muncit niciodată, aceasta pare sa fie cea mai mare încercare. Singură şi izolata, Judith încearcă să îşi găsească un drum. Din nefericire, primele luni sunt foarte dificile, pentru că femeia nu poate sa uite viaţa de dinainte. Într-o bună zi, întâlneşte un bărbat aparent banal care îi va schimba viaţa şi care o va ajuta să privească lumea cu alţi ochi. 

